	
Årsmøde 29. oktober 2026: 
Hvem skal passe vores børn, ældre og syge?
Velkomst kl. 10.00
Moderator: Tine Gøtzsche

Formiddag
Hvad skal bære fremtidens velfærd?
Velfærd, kompetente medarbejdere, reformer og nye løsninger
mød bl.a. bjarne corydon, generaldirektør i danmarks radio og emma holten, forfatter og debattør
Vi åbner årsmødet med blikket rettet mod det store velfærdsregnestykke. Flere ældre, mere komplekse opgaver og mangel på kvalificerede medarbejdere udfordrer den måde, vi hidtil har organiseret og finansieret velfærden på. Samtidig er velfærden i forandring gennem de store reformer på sundheds- og ældreområdet, som flytter opgaver tættere på borgeren og ændrer både samarbejdsformer, faglighed og kompetencebehov i den nære velfærd.
Gennem forskellige perspektiver undersøger vi, hvad fremtidens velfærd skal bæres af: mennesker og kompetencer, uddannelse, teknologi, nye samarbejder – og måske en anden måde at forstå værdien af velfærd på. Vi ser både på de langsigtede strukturelle udfordringer og på, hvordan de aktuelle reformer allerede nu ændrer vilkårene for den nære velfærd. 
Vi samler trådene i en fælles samtale om, hvad fremtidens velfærd kræver af de erhvervsrettede velfærdsuddannelser, der skal være med til at bære den, og hvad regeringens konkrete initiativer på velfærdsområdet bør indeholde.

Efter frokost 
Velfærdens erhvervsuddannelser – hvorfor så særlige?
Politisk retning, faglighed og uddannelser efter 2030
mød bl.a. lars gaardhøj, næstformand i danske regioner
Efter frokost sætter vi uddannelserne i centrum.
Gennem politisk dialog, elev- og underviserperspektiver og konkrete eksempler udfolder vi, hvad der kendetegner social- og sundhedsuddannelserne og den pædagogiske assistentuddannelse – fra mangfoldige elevgrupper og voksenpædagogik til praksisnær undervisning, sprog, simulation og teknologi.
Samtidig retter vi blikket fremad: Hvad skal vi holde fast i, hvad skal vi udvikle, og hvordan sikrer vi attraktive og tydelige erhvervsrettede velfærdsuddannelser efter 2030 i et nyt uddannelses- og institutionslandskab?



Kvalitet i de pædagogiske tilbud – hvilken rolle spiller uddannelse?
Børn, faglighed og flere uddannede medarbejdere
mød bl.a. anne dahl thing, formand for fola og caroline tidemand, pædagogisk leder 
Hvad kendetegner kvalitet i dagtilbud og andre pædagogiske tilbud – og hvilken forskel gør uddannelse?
Vi samler forskellige perspektiver på børns hverdag og kvaliteten i de pædagogiske tilbud og diskuterer, hvordan ambitionen om flere uddannede medarbejdere kan omsættes til praksis.
Samtalen sætter særligt fokus på, hvilken rolle den pædagogiske assistentuddannelse kan spille, og hvad regeringens kommende rekrutterings- og uddannelsesstrategi på det pædagogiske område bør indeholde.

At skabe udvikling, når vilkårene er svære
Hvad kan vi lære uden for vores egen sektor?
mød steffen damsgaard, formand for landistrikternes fællesråd
Vi afslutter det faglige program med udsyn til en anden virkelighed.
Hvordan skaber man udvikling dér, hvor andre ser afvikling? Hvordan fastholder man opmærksomhed på udfordringer, der kræver langsigtede løsninger? Og hvordan finder man nye veje, når demografi, geografi og mangel på mennesker sætter rammerne?
Vi spejler erfaringer uden for uddannelsessektoren i vores egen virkelighed og spørger, hvad erhvervsrettede velfærdsuddannelser kan lære af andre, der også har måttet svømme mod strømmen.

Aften
Netværk og middag fra kl. 17 


Fredag den 30. oktober
Årsmødeprogrammet fortsætter for SOSU-skolernes direktører og ledere til kl. 13. 

